钦定古今图书集成/明伦汇编/闺媛典/第076卷 > 连得志妻贾氏
## 钦定古今图书集成/明伦汇编/闺媛典/第076卷 > 连得志妻贾氏

按《南宫县志》：“贾氏，连得志妻，侍御道干季女也。性敏
慧端洁，工女红。年十六归连。姑性严刻，一切强所不
堪，贾皆婉顺承之，惟恐不当姑意。戊寅城陷，夫死，未
审处所，遍城内积骸中，求之不得。一日，讹传或见于
城西濠外，乃晨携女婢往。时寒风凛冽，濠中填尸重
叠，不可辨识。氏周绕啼呼，转转欲死。时镇兵驻札关”
厢，见而异之，曰：“此少妇何为者？”诘其故，且知为宦室
女。群至前，相与排列众尸，令贾认之，卒不可得，恸而
返。镇兵无不为之堕泪。自是形神俱悴，痛绝而死。